ترکیه ده ایرته گه ایلک مراتبه جمهوررئیسی خلق نینگ رایی بیلن سیله نه دی. ترکیه ده ایرته گه بولیب اوته دیگن سیلاو لر دایره سیده ۵۲ میلیون ۸۹۴ مینگ ۱۱۵ رای بیروچی, ۱۶۵ مینگ ۱۰۸ صدوق ده رای بیره دی. اوشبو سیلاو لر دایره سیده جمهوررئیسی لیگی کرسی سی اوچون عدالت و توسعه حزبی نینگ کاندیدی رجب طیب اردوغان, جمهوریت خلق و ملیتچی حرکت حزب لری نینگ مشترک کاندیدی اکمل الدین احسان اوغلی و خلق لرنینگ دموکراتیک حزبی نینگ کاندیدی صلاوالدین دیمیرتاش بیر بیر لری بیلن رقابت ایته دی. اوشبو سیلاو لر ده ایلک مراتبه سیلاو کاغذ لری ده کاندید لرنینگ عکس لری اورین آله دی. عالی سیلاو کینگشی ده بولیب اوتگن قرعه نتیجه سیده اوشبو سیلاو کاغذی ده گی عکس لرنینگ بیرینچی سی اردوغان, ایککینچی سی دیمیرتاش و اوچینچی سی ایسه احسان اوغلی نینگ عکسی دن عبارت بوله دی. چیت ایل لر ده بیریلگن و طیاره بیلن انقره گه کیتیریلگن رای لر هم اوشبو سیلاو لر نینگ تکمیل بولیشی آرتیدن سنه له دی. ترکیه نینگ برچه قسم لری ده رای بیریش ایش لری ایرته لب ساعت ۸ دن باشلب کیچقرون ساعت ۵ گه قدر دوام ایته دی. اوشبو سیلاو لر نینگ اوتکینچی نتیجه سی عالی سیلاو کینگشی تمانیدن آگست آیی نینگ ۱۱ نچی کونیده معلوم قلینه دی. انیق نتیجه نینگ ایسه آگست آیی نینگ ۱۵ نچی کونیده اعلان ایتیلیشی کوتیلماقده. سیلاو لرنینگ ایککینچی روندی نینگ بولیب اوتیشی نینگ ضرورت بولیشی تقدیرده, چیت ایل لر ده یشیتگن ترک لرنینگ رای بیریش ایش لری آگست آیی نینگ ۱۷ نچی کونیده باشلب کیته دی. چیت ایل لر ده رای بیریش ایش لری آگست آیی نینگ ۲۰ نچی کونیده اداغگه ییته دی. ترکیه نینگ ایچی ده ایسه سیلاو لرنینگ ایککینچی روندی آگست آیی نینگ ۲۴ نچی کونیده بولیب اوته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
